JohanHeinsen/ENO huggingface dataset:
Odense Adresse-Contoirs Efterretninger, 1792-08-06
Rom, den 13de Juli. Her er en Emissarius fra Jacobinerne arrestert og bragt til Engelsborg i selvsamme Værelse, som Cagliostro sat i Warschau, den 25de Juli. Endelig ere vi nær ved Enden af det uroelige og krigerske Optrin i vort Rige. Den 23de om Formiddagen kom endelig den saalænge forventede Coureer fra Petersborg, hvis Depecher i et Øieblik forandrede det hele System. Den russiske Keiserindes Brev til Kongen er hoflig - Hun beundrer de polske Troppers Bravour - raader ham at forandre den ny Constitution, og at tiltræde Greverne Potockys, Rzewnske og Branickys Reconfoederation - nøder ham til at tage fast Beslutning, da han desuden vil indsee Umueligheden i at sætte sig imod 3 store Magter - og derfor igjen at indføre den forrige Constitution. Efter disse Grundsætninger blev den 23de og Eftermiddagen, ved Landbudenes offentlige Audience fra de forskiellige Provindser Hs. Majestets Meening givet dem tilkiende. - - Frygt for Provindsernes Adskillelse og mange andre Ulykker - have bevæget Hs. Majestet til at ophæve Constitutionen af 3die Maji efter dens forskiellige Omstændigheder, og igien at indføre den gamle . - Med det meest rørte Hierte gjorde han det, da Polen havde haabet derved at være lykkelig. - Han declarerte fremdeles, at han vilde træde over til Greverne Rzewuskys a. Reconfoederation. Feldtherre Branicke paatog sig efter denne Beslutning igien Commando over Fyrst Poniatowskys Armee ved Krasnostow, 4 Mile bag Lublin, og det allerede den 29de huj. - Hvad der endnu skal skee, venter man paa. Krigen er vel nu til Ende, men den almindelig Jnteresse er endnu ikke forenet, vi trøste os dog med det Haab, at Keiserinden vil fornye den Fortrolighed, som Kongen, som Chef for Nationen sætter paa hende, og ikke fordre endnu større Offer af en Konge, som hun agter. - Den største Deel af de Store, som endnu ere her, forlade Warschau. - Jgaar Aftes forsamlede 4000 Adelsmænd sig, og begave sig i stor Tumult til Hr. Malachowskys, Rigsdagsmarschallen, FyrsSapiehas, Marschallen for den litthaulske Confoederation, Potockys, Stormarschallen for Hertugdommet Litthauen, og Soltan, den litthauiske Hofmarschals Boliger. Benævnte Adelsmænd vare meget rørte over den Standhaftighed, hvormed benævnte 4 Herrer har vægret sig ved at tiltræde de af Keiserinden af Rusland gjorte Forslag, og aflagte dem deres levende Erkiendtlighed derfor. De raabte: Constitution uden Kongen. Først i Nat Kl. 12, blev det igien roligt. J Litthauen er man ganske imod den gamle Constitution, saameget det endog allerede er bleven ødelagt. Himlen give, at alt maatte løbe rolig af Stokholm, den 28de Juli.
Odense Adresse-Contoirs Efterretninger, 1792-08-06
Afvigte Nat er Kongemorderen Ankarstrøms døde Krop bleven bortstiaalet, men hvorhen, veed man endnu ikke; paa Pladsen laae et Sang og et Par Handsker, som denne Morgen bleve fundne. - Det ny oprettende ridende Artillerie er 300 Mand stærk, og øves nu daglig under Regentens Øine af en Officier, der har været i preussisk Tieneste. - J den finniske Grændseprovinds Savolap er nu ogsaa oprettet et Cadetkorps, der koster Kronen, aarlig 1500 Rd. Species. Den berømte Kunstner Sergell arbeider allerede paa Gustav den Tredies Statue, forestillende ham i Armeens Flaades Uniform, hvorledes han kommer seirende fra Svensksund, med en Laurbærgreen i den høire Haand. Den skal opstilles lige over for Slottet ved Skibsbroen.
Odense Adresse-Contoirs Efterretninger, 1792-08-06
De af den Høistsal. Konge efterladte Manuscripta, hvoriblant er en af ham selv forfattet Historie om hans Tid og Regiering, blive bragte til Upsala, hvor de i 50 Aar skulle ligge under Segl i Bibliotheket der. Den Høistsaliges betydelige Bibliothek bliver foreenet med Kronbis li theket.
Odense Adresse-Contoirs Efterretninger, 1792-08-06
Paris, den 27de Juli. Allarmen omkring ved Thuillerierne er i Dag igien græsselig. En heel Hær af Fordererte beleire Slottet, og ville trænge ind, for at undersøge dets Souterrains, og at borttage de Vaaben, som de formode der. Allarmtrommen gaaer i alle Sectioner, og Nationalgarderne ile talrig til, for at forsvare Slottet. Jacobinerne true med et almindelig Oprør Fra Naboelauget ved Coblenz, den 22de Juli. Preusserne have nu i vor Egnen Leir af omtrent 60000 Mand. J Morgen bliver hele Coblenz til Kongen af Preussens Ære illumineret. Den 24de mynstrer Kongen sin Armee, og strax derefter vil han begynde sine Operationer. Trækhestenes Antal ved det lette og svære Artillerie, Ammunitioner og Feldtbageriet beløber sig til 12000.
Odense Adresse-Contoirs Efterretninger, 1792-08-06
Valenciennes, den 20de Juli. Forandringen af den Lucknerske Armees Marsch giør her megen Opsigt. Den gik, isteden for at marschere til Vervins, til Laan, og dens nærmere Bestemmelse er ganske ubekiendt. Naar vi sammenligne denne Tilbagemarsch, med Fayettes Armees Marsch, saa bliver vor Urolighed endnu større, thi paa selvsamme Dag, som den Luckner ske Armee forandrede sin Marsch, lod Fayette sin Leir ophæve ved Capelle, og sin Armee marschere til Mezieres. Vi troede, de ville komme til os, da vi nu ere udsatte for de fiendtlige Anfald. Man har og taget Nationalgarden og Belgierne bort fra begge Armeer. - J Dag kom vor Sygehospital i Brand. De Syge bleve reddede, og Jlden blev slukket, imidlertid er der dog foraarsaget Skade for 200000 Livres.
Odense Adresse-Contoirs Efterretninger, 1792-08-06
Genua, den 14de Juli. Fra Niza komme stedse flere Sardiniske Tropper, fordi man der venter et Angreb af Franzoserne. Rygtet vedvarer, at en Spansk og Engelsk Flaade ventes i Niza.
Odense Adresse-Contoirs Efterretninger, 1792-08-06
Coblenz, den 27de Juli. Man forsikrer, at Østerrigerne og Preusserne strax skulle trænge ind i Frankerige, hvis det ikke tillades Kongen. at begive sig til en Fæstning ved Grændserne, og der at sammenkalde de Personer, som han finder for got. Allerede for nogle Dage siden er en Coureer sendt til Paris med denne Efterretning. 6000 Mand Hesser skulle og marschere mod Frankerige.
Odense Adresse-Contoirs Efterretninger, 1792-08-06
Odense, den 6te Augusti. Jdag lod Sr. Johannes Leschert døbe en Datter, Adamine, Fadderne vare: Madame Hansen, Jomfrue Karen Borch Winding fra Vesterbølle i Jydland, Hr. Ritmester v. Klenow, Hr. Lieutenant v. Zimmermann, Bogtrykker Faber.
Odense Adresse-Contoirs Efterretninger, 1792-08-06
Ved Tallotteriets 533 Trækning i Altona udkom: No. 24, 37, 13, 10, 89. Et min i Live kiere Kone Ana Margaretha Levetzau Alt i Gaar ved Døden er afgangen efter 4 Ugers udstandne sengeliggende Svaghed, har jeg den Ære efter nu brugelig Maade, herved at communicere mine Slægt og Venner, forsikkret om deres Deeltagelse i denne min Sorg, frabedes al Condolence. Billeshauge den 2den Augusti 1792. N. K. Juell. Den 4de i d. M. omskattede men kiere Mand, AnthonSaisset, Tiden med Evigheden, i en Alder af 43 Aar, efterat have i 3 Fierdingaar været sengeliggende af tærende Sygdom, hvilket for mig og mine 5 uopdragne Børn sørgelige Dødsfald herved tilkiendegives mine Venner og Slægtninge. Odense d. 6. Aug. 1792. Anne Kirstine Olsen, Enke af Perukemager Saisset.
Odense Adresse-Contoirs Efterretninger, 1792-08-06
Avertillements. Da jeg ikke troer, at det skulde være mine Medborgere, ubehageligt, om ogsaa her, ligesom andre Stæder holdtes almindelige Auctioner, hvorpaa et og andet kunde indsættes og sælges, som man enten ikke skiøttede om eller havde Overflødighed af i sit Huus og var af saa ringe Betydenhed, at det ikke ansaaes værd, derover at foranstalte en separat Auction; saa har jeg besluttet, da jeg nu har Tid og Leilighed, Værelser og Rum til slige Auctioner at vore et Forsøg hermed. Fire Auctioner og Aaret skulde vel altsaa ikke være formeget, og skulde Vahre hyppigere blive indsendte, kan Auctionerne ogsaa i Tiden holdes oftere. Alle saavel i Byen og paa Landet blive altsaa herved indbudte til at indsende Vahre, Klæder, Meubler og Bøger af alle Slags, stort eller smaat, af hvad Navn nævnes kan, til mit Huus til denne Qvartal Auction, og bliver enhver, som indsætter noget, givet under min Haand et Beviis for Vahrenes Modtagelse; Ligesom ogsaa Sælgerne selv antegne deres Navne i Protocollen, og saaledes staae til Ansvar for hvad de agte at sælge. Siette Uges Dagen efter Auctionens Holdelse bliver til enhver promte udbetalt mod Quittering den Summa, som Vahrene ved Auctionen ere Kiøberne tilslagne, dog med Fradrag af 10 pro Cent til Omkostningernes Bestridelse, Catalogorum Trykning, Publication og Jncassation, m.v. Den første Qvartal Auction er berammet at holdes den 1ste October d. A. hvortil Indleveringen. skeer daglig. Fiorten Dage før Auctionens Holdelse bliver intet mere imodtaget til Bortsælgelse ved denne Auction, men i saa Fald forbeholdes til næste Auction. Alle og enhver, som anbetroe mig Vahre eller Bøger til Bortsælgelse ved disse Auctioner, maa og skal være fuldkommen forvissede om den fuldkomneste Taushed, om forlanges; ligesom jeg ogsaa i alle Deele lover den nøiagtigste, og accurateste Opvartning og Betaling, og forventer mig tillige samme af Kiøberne. Odense den 6te Aug. 1792. Friderich Seidelin boende i No. 9 i Overgade. Haren Hansdatter, afgangne Jens Larsen TræskoehandI lers Enke, er ved Døden afgangen, og hendes Efterladenskaber den 28de Junii d. A., strax efter Dødsfaldet, tagne under Skiftebehandling, og da Boets Tilstand ei formaaer at udrede Proclama, saa, endskiønt der ei kan blive mere end til Begravelses Omkostningerne, blive dag herved, med 12 Ugers Varsel, indkaldede saavel Creditorer som Arvinger, at melde sig hos os som Skifteforvaltere, ifald de skulle have noget at erindre eller fordre. Odense d. 4de Aug. 1792. L. M. Bendz. A. Biørnsen.
Odense Adresse-Contoirs Efterretninger, 1792-08-06
Følge det Høikongelige Rentekammers Foranstaltning bli J ver Løverdagen den 18de Augusti førstkommende, Formiddag Klokken 10 Slet, holden offentlig Licitation over en betydelig Reparation af Muur- og Tømmer=Arbeide, paa den Kongel. Magazin- og Amtstuegaard i Assens, efter det derover forfattede Syn og Overslag, som, tilligemed Conditionerne, kan faaes til Eftersyn hos Amtsforvalteren S. T. Hr. Kammerraad Willemoes. Dernæst opbydes benævnte Gaard med dens Tilliggende, ligesom den forefindes, til Bortsælgelse til Eiendom. Og endelig foretages Auction over Materialierne af alle Slags, paa det Vilkaar: at samme skal nedbrydes, bortføres, og Pladsen giøres ryddelig. Auctions- og Licitations=Buddene beroe paa Rentekammerets nærmere Approbation. Hvilket saaledes herved bekiendtgiøres.
Odense Adresse-Contoirs Efterretninger, 1792-08-06
Sver Dag kan faaes i Odense Slotshauge endeel gode Hauge 4) gererer, og herefter endeel gode Frugter, for billig Priis. Richter, Gartner i Odense Slotshauge.
Odense Adresse-Contoirs Efterretninger, 1792-08-06
Da jeg, udtraadt fra Theatret, tænker at tilbringe denne Vinter her, saa er det mit Ønske ogsaa at være nyttig, jeg tilbyder mig derfor at give Underretning i Dand, sekunsten, og det paa følgende Maader: A) Naar 12 Cavalierer træde tilsammen, og udvælge sig 12 Damer dertil, saa betale Cavaliererne for 16 Timer 2 Rdlr., men Damen, er frie; Herfor bliver lært: 1) Menuette ordinaire, 2)Menuette figureuse, 3) Menuette Quarree, 4) Menuette la Reine, 5) Menuette Angloise, 6) Quadrille, 7) Ang loise ordinaire, 8) Angloise med Pas francoises, 9) Qua drille med Pasfrancoises, 10) Allemande figureuse, 11) Cosaque, 12) den tydske Dands kaldet Waltzerne, 13) den store Contridands Oberon af 64 Toure. b) Ligesaadan et Selskab af honette Borgerbørn, men som dog ikke maa være under 9 Aar, antager jeg paa billige Vilkaar. Dog maa jeg bede Sælskaberne at bære Omsorg for en Sahl, og for det andet for en Musicus; siden jeg ved Underviisningen aldrig selv spiller, fordi Scholaren derved altid taber; jeg lærer ogsaa mine Skolarer Choragraphien, eller den Kunst at tegne Tourene af Angloiserne saavelsom Quadrillerne, ligesom mine Musique, der visselig er god og udsøgt, er til Tieneste for dem at udcopiere. J Forventning af mit Ønskes Opfyldelse haaber jeg snart at forhverve mig almindelig bifald. Ehlenberger, Forhen Balletmester i Meklenborg-Strelizisk Tieneste.
Odense Adresse-Contoirs Efterretninger, 1792-08-06
Tanker om Kirkeskikkens Forbedring i Danmark, af H. J. Birch, Sognepræst i Midddelfart, sælges hos Bogbinder Milo i Odense, og hos Forfatteren i Middelfart, for 8 sk.
Odense Adresse-Contoirs Efterretninger, 1792-08-06
Hos Guldsmed Petersen paa Overgade her i Odense kan nu bekommes frisk og god Kirsebærviin. (Et lidet Stykke af en to Etages Kakkelovn er i forrige Uge sin Eier bortkommet imellem Odense Skibsbroe og Vesterport, hvo som kan give Oplysning om samme, loves en billig Douceur her fra Adressecomtoiret. Den 3die Augusti sidstleden er fra sin Eier borttaget en lysebruun Hoppe, 4 Aar gl., med afgniet Hale og Man Jeg har spurgt at den Natten derpaa er bleven ridt forbi Jnslev Kroe, og maaskee igiennem Odense. Skulde denne Hoppe blive falbuden, ombedes herved tienstligen, at samme maatte blive mig undertegnede tilmeldet, da jeg betaler de derpaa anvendte Bekostninger, og, om forlanges, en Douceur for Opdagelsen. Rasmus Jensen. af Wolbne i Kauslund Sogn. gives herved tilkiende at Torsdagen den 9de Aug. om Eftermiddagen Kl. 3 Slet bliver anden Gang stillet til offentlig Auction afg. Oberstlieutenant Falk Daniel Casioniers Stervboes tilhørende Gaard i Nørregade under Brandforsikrings No. 449 beliggende, der bestaaer: af en Bygning til Gaden, paa 10 Fag 2 Etager Muur og Bindingsværk med Jndkiørsel; en Halvtag Sidebygning paa 9 Fag en Etage af Muur og Bindingsværk, et Heeltags Baghuus af 14 Fag en Etage, med Qvist over 3 Fag, alt Muur= og Bindingsværk. Hvilken Gaard med Værelserne ere istandsatte for omtrent et Aars Tid siden og meget vel indrettet for en Familie, da der tillige er Staldrum og Vognremisse, saa og Vand i Gaarden samt en smuk Hauge, thi ville de Lysthavende behage at indfinde sig til den bestemte Tid. Odense den 3die Aug. 1792. L. M. Bendz. mod første Prioritet paa en Gaard her i Byen, med Bag J huse og Tverhuse samt Hauge og got Vand i Gaarden, forlanges til førstkommende 11te December Termin 400 Rd. istedet for hidtil staaende Børnepenge, som formedelst Givtermaal skal udbetales. Hvo som imod dette mere end tilstrækkelige Pant vil udlaane ovenmeldte Sum, behager at melde sig paa Adressecomtoiret som giver nærmere Anviisning.
Odense Adresse-Contoirs Efterretninger, 1792-08-06
De, som behageligen have samlet Subskribentere til Samuel Lanwills, en ung Engellænders merkværdige Begivenheder, oversatte af Hr. Dan, ville nu have den Godhed, at tilsende mig Planerne, da Verket strax derefter skal blive taget i Arbeide. Odense d. 3 Aug. 1792. L. N. Faber.
Odense Adresse-Contoirs Efterretninger, 1792-08-06
Trykfeil: J No. 61 af disse Aviser skal Gudbierg &c., som udgjør den 7de Linie paa 7de Svalte, udelades. Feil, som Læserne letteligen see at være Trykfeil, maa man ellers formedelst det meget indskrænkede Rum i Avisen, nanmerket lade passere.
Odense Adresse-Contoirs Efterretninger, 1792-08-10
Odense, den 10de Aug.
Odense Adresse-Contoirs Efterretninger, 1792-08-10
(Af udenlandske Aviser, fra Kiøbenhavn.) Paa Hofmarschal Grev v. Ahlefelds Forestilling, som har Direction over Skuepladsen, bliver nu arbeidet paa en Forandring ved Indgangen, og saaledes indrettet, at de Kiørende kunde stige af og i under bedækt Himmel.
Odense Adresse-Contoirs Efterretninger, 1792-08-10
Hs. Majestet Kongen har vel og behaget at tilstaae en Plads, hvorefter Skuespilhuset skal forstørres, og dets Jndvendige anderledes indrettes; men da Tiden er forhaanden til at Skuespillene skulle begynde, saa er dens Bygning udsat til næste Aar. - Til Efterretning for alle Søefarende er Eieren af Basnæs Gods her i Sielland bleven bekiendtgjort, at Basnæs Kirketaarn, der hidtil har været et Merke for de Søefarende, bliver i Sommer formedelst sin Brøstfældighed afbrudt, uagtet Eieren gierne havde ønsket at skaane dette Alderdommens Mindemerke.
Odense Adresse-Contoirs Efterretninger, 1792-08-10
- Det asiatiske Compagnie har faaet den behagelige Efterretning, at de tvende Compagnieskibe, som ventes tilbage i Aar, nemlig Dannemark, ført af Capit. Winter, og Castellet Dansborg, af Capit. Søllerod, ere ankomne til St. Helena, det første den 18de og det sidste den 23de Maji; hvilket det har bekiendtgjort med det Tillæg.)at de med samme ventende veiende Vare, som Peber, Salpeter a. blive solgte paa Auctionen den 12te Sept. over Skibet Prindsens af Augustenborg Ladning, hvis Skibene ankomme tidlig nok hertil. - Det theologiske Facultet her har creeret Oberconsistorialraad Løfler i Gotha til Doctor Theologiæ.
Odense Adresse-Contoirs Efterretninger, 1792-08-10
Brüssel, den 29de Juli. Den østerrigske Armee, der i en kort Tid staaer paa fransk Grund, har leiret sig paa ved Egnen Melplaquet. Den høire Fløi af Armeen har Valenciennes, og den venstre Maubenge i Sigte. Efter al Rimelighed ville vore Tropper ikke begynde de store Operationer, førend de combinerede Armeer, der fra Rhin og Mosel skulle optræde, ville sætte sig i Bevægelse, og alle 3 fælles og tillige rykke frem.
Odense Adresse-Contoirs Efterretninger, 1792-08-10
Coblenz, den 27de Juli. Man siger, at den østerrigske General v. Clairfat skal commandere et Corps af 10 til 12000 Mand ved Longvi.
Odense Adresse-Contoirs Efterretninger, 1792-08-10
Et Corps emigrerte Franzoser skal befinde sig under Prindsen af Condo Commando paa høire Fløi af Hertugen af Brunsvigs Armee, og et andet Corps Emigrerte under Hr. v. Bouilles Commando paa venstre. Fyrsten af Hohenlohe har sit Hovedqvarteer i Schwetzingen, og Fyrst Efterhazy commanderer 20000 Mand i BrisgaulNederelven, den 6te Aug.
Odense Adresse-Contoirs Efterretninger, 1792-08-10
Af den russiske Monarkindes merkværdige egenhændige Skrivelse til Kongen af Polen, hvorved hiint Riges Skjebne er bleven afgjort, seer man nu Udtog. Hun siger der til Kongen: "Hvis Deres Tropper seire over mine, saa vilde Preussen og Østerrige besette deres Ste igien. De løbe Fare for, at Deres Land bliver ødelagt, uden at vinde noget ved Modstanden. Jeg giver Dem, som en god Veninde, det Raad, at tiltræde Modconfoederationen. Endnu er det Tid; men en længere Forhaling er skadelig, og saa staaer det ikke meere i min Magt, at bevise Dem gode Tienester. Endnu siger Keiserinden til Kongen, hvo der ikke holder Pactaconvent, kan ingen mere Troskab fordre af sine Undersaatter. øvrigt ønsker hun til Beslutning, stedse at kunde kaldt sig Kongens gode Veninde.
Odense Adresse-Contoirs Efterretninger, 1792-08-10
Adelen var den 26de Juli usædvanlig stærk forsamlet i den fariske Hauge, og yttrede sin Misfornøielse. Man talte og Fædrenelands Forrædere, og en vis Potocky, der forsvarede Kongen, skulle man have hugget i Stykker, hvis Militairen ikke havde beskyttet ham. Man forekastet Kongen i Besynderlighed, at han ikke er gaaet til Armeen, som han dog havde lovet, og hvortil Nationen havde bevilget ham 2 Millioner. Da ved Mængden af de her værende Recruter til Frikorpset og alt Militaires fuldkomne Fraværelse, hvis en Tumult skulle opkomme, den største Uleilighed kunde skee, saa ønsker man, at Russerne kuns først vare her, for at sikre Borgernes Eiendomme.
Odense Adresse-Contoirs Efterretninger, 1792-08-10
Londen den 27de Juli. J Gaar er en overordentlig Hoftidende med Grev Cornvallis Depecher i Anledning af den med Tippo Saib sluttede Definitiv Fred ankommen hertil. Efter Madrasse Coureren af 27de Marti aftræder Tippo til vor Compagnie paa Coromandel Kysten, Provindserne Dindigul, Baramul og Salem, men paa Malabar Kysten en anseelig Landstrækning, der aarlig indrenter 39 1/2 Lacks eller 450000 Pd. Sterl. - Af begge Tippo Saibs Sønner, der ankom som Gidsler i Cornvallis Leir den 26de Febr. er den første 9, den anden 7 Aar gammel. Ved deres Ankomst sad de hver paa en Elephant, og havde et følge af 5 Elephanter, mange Domestiker og 300 Soldater. Grev Cornvallis omfavnede dem ved Modtagelsen, og forærede dem Uhre, Flinter og Pistoler. - De nyeste Efterretninger fra Jndien melde endnu om en hæftig Orkan, der har gjort stor Skade paa Kysten ved China, og hvorved 1100 Skibe og 20000 paa dem levende Mennesker skulle være omkomne. Al Pelsværks Jndførsel fra Nootkasund er i China ved Livsstraf bleven forbuden, hvorved hiin ved Jrringen med Spanien saa bekiendt blevne ny Establissement mister sin Hoved Afsætning.
Odense Adresse-Contoirs Efterretninger, 1792-08-10
Warschau, den 28de Juli. Der er nu befalet en Vaabenstilstand imellem begge Armeer. - De fleste Store, der ere misfornøiede med Kongens sidste Skrit, gaae ganske ud af Landet, hvilket skeer i saadan Mængde, at Landeveiene ere bedækkede med Reisevogne. Det store Antal af emigrerte rige Privatpersoner er et nyt haardt Slag for Polen. Jblandt de fornemme Flygtende regner man Rigsdagsmarschall Malackowsky, Kronkantzler Kollontey, de Litthauiske Marschaller Potocky og Soltan. De fra Armeen tilbagekomne Generaler Wielohorsky og Mokronowsky have strax aftakket.
Odense Adresse-Contoirs Efterretninger, 1792-08-10
Den brave Koszinsko, der commandeerte vore Tropper ved den for Russerne meget ufordeelagtige Affaire af 18de h., har Kongen tilbudet et Regiment og Generallieutenants Caracter, men han skal have afslaaet det. Den patriotiske Grævinde Kossakowska, Castellaninde af Kaminiek, har for beviist Bravour, skiænket ham et Landgods, der indbringer 20000 Polske Gylden.
Odense Adresse-Contoirs Efterretninger, 1792-08-10
Der ere allerede ankomne Russiske Tropper i Prag, nær ved vor Stad, og som det synes, bliver alting indrettet efter den Russiske Monarkindes Ønske.
Odense Adresse-Contoirs Efterretninger, 1792-08-10
Bryssel, den 1ste Aug. Jndbrudsdagen i Frankerige er nær, og da man ved Hielp af de Franske Emigrerte, der ere i Forstaaelse med nogle Commandanter for de franske Fæstninger, haaber snart at erobre disse Fæstninger, saa torde Følgerne af vor Jndmarsch, blive meget lykkelige.
Odense Adresse-Contoirs Efterretninger, 1792-08-10
Wien, den 28de Juli. Lambro Catzioni har allerede udspilt sin Roulle i Archipelagus. Han kaldte sig Grækenlands Befrier og Konge af Maina. Mainotterne have erobret 20 af hans Skibe, og han selv flygtede med 16 af sine til Calanca, der skal være det gamle Ultica.
Odense Adresse-Contoirs Efterretninger, 1792-08-10
Paris, den 27de Juli. Til de foruroligende Rygter, som i Dag udbredes, hører, at den største Deel af den forrige Garde du Korps er forsamlet i Amiens, og at man med Magt vil føre Kongen og den Kongel. Familie bort fra Thuillerierne. - Kongens og den Kongl. Families Ulykke synes nu at have opnaaet Ulykkens Spids. Paa en Tid af 3 Dage har Kongen den Bedrøvelse, at hans Afsættelse er Hovedgienstanden for N. F. Forhandlinger, og at man paa det haar deste forekaster ham Fædrenelandets Ulykke og Forræderi. Et opbragt Folk tiener hans Pallads, saa at det var nødvendigere, endnu mere at tilsperre Adgangene, end at aabne dem, som N. F. forlanger. Skrivemaadens Heftighed i de Jacobinske Tidender er grændseløs. Journal de Cour udtrykker sig over den Østerrigsk Preusiske Armee, der skal agere til at omstyrte Revolutionen og igien oprette den Kongel. Anthoritet, Rolighed og Orden mod Frankerige, med disse Ord: "Denne glimrende, paa Rhinens Strandbredder foreenede Armee forestiller, Skilderiet af hiin Grækernes Hær, der vare forsamlede paa Sim sis Strandbredder, for at straffe de frække Trojaner. Generalissimus, Hertugen af Brunsvig forestiller den tapre Agamemnon, Keiseren i sin blomstrende Alder, den uovervindelige Achilles; Monsteur og Greven af Artois er de tvende Aar, Prindsen af Conde er den vise Ulysses, Hertugen af Bourbon er Telemach; Marschallen af Broglio Nestor, den stormodige Bouille Patroctes, og endelig Hr. von Calonne er Overpræsten Calchas. - Montesquion er, efter Luckner og Fayette, den tredie commanderende, General, der uventet er ankommen hertil. Han har for N. F. Gitterværk forestilt sin Armees svage Tilstand ved de sydlige Grændser, men dog ikke opgivet Haabet om at giøre de Sardiniske Tropper Modstand. Man satte den Sardiniske Armee alt for høit til 60000 Mand, da den besværlig nok halv saa stærk vil rykke i Marken. Strasborg, den 27de Juli.